Foto: 13 skoolkinders beseer in botsing met trokDie voertuig waarin 13 kinders beseer is. Foto: ER24 Altesaam 13 kinders is Maandagoggend beseer nadat ŉ voertuig van agter af teen ŉ vragmotor gebots het op die N3-snelweg tussen Heidelberg en Alberton in Gauteng. Russel Meiring, woordvoerder van ER24, het gesê 12 kinders het geringe tot matige beserings opgedoen. “Een van die kinders was in die voorkant van die wrak vasgekeer en is in ŉ kritieke toestand aangetref,” het Meiring gesê. Die brandweer moes die kind uit die wrak sny voordat paramedici die kind kon behandel. Die kinders is op die toneel gestabiliseer en na die Natalspruit-hospitaal geneem vir verdere behandeling. Die oorsaak van die ongeluk word deur die polisie ondersoek.